Ռորի Մաքիլրոյ

**Ռորի Մաքիլրոյ** (. ), հյուսիսիռլանդացի պրոֆեսիոնալ գոլֆիստ։ Ընդհանուր առմամբ 106 շաբաթ գլխավորել է համաշխարհային վարկանիշային աղյուսակը, 5 «մեյջոր» մրցաշարերի հաղթող (առնվազն մեկ անգամ հաղթել է 4 մրցաշարերից յուրաքանչյուրում)։ 2012 թվականի Բրիտանական կայսրության շքանշանի անդամ։

Ծնվել է Հոլիվուդում, Հյուսիսային Իռլանդիաում։ Ռոզի (օրիորդական ազգանունը՝ Մակդոնալդ) և Ջերի ՄակԻլրոյի կաթոլիկ ընտանիքի միակ երեխան է։ Հենց Ջերիի հայրն է Ռորիին շատ վաղ տարիքում գոլֆ խաղալ սովորեցրել և դարձել նրա առաջին մարզիչը։

2007 թվականից Գոլֆի մասնագետ է։

Իր առաջին «մեյջորը» 22-ամյա Ռորին հաղթել է 2011 թվականին,ԱՄՆ-ի բաց առաջնությունին։ Ընդ որում, Մաքիլրոյը սահմանել է մրցաշարի ռեկորդը, որն անցկացվել է 1895 թվականից, անցնելով դաշտը պարից 16-ով ցածր արդյունքով։ 2012 թվականին հյուսիսիռլանդացին հաղթել է PGA առաջնությունում, իսկ 2014 թվականին կարողացել է հաղթել միանգամից երկու «մեյջոր» Բաց առաջնություն և PGA առաջնությունում։
ձախից|մինի|290x290փքս|Ռորին (աջից) և նրա հայրը՝ Ջերին, 2013 թվականին
Առաջին անգամ համաշխարհային վարկանիշը գլխավորել է 2012 թվականի մարտի 4-ին, սակայն երկու շաբաթ անց կորցրել է առաջին տեղը։ 2012 թվականի օգոստոսից մինչև 2013 թվականի մարտ ամիսը 39 շաբաթ անընդմեջ գլխավորել է վարկանիշը, որից հետո զիջել է առաջատարությունը Թայգեր Վուդսին։ 2014 թվականի օգոստոսի 4-ին վերադարձրել է իր առաջատարությունը վարկանիշում՝ շրջանցելով ավստրալացի Ադամ Սքոթին։ 2015 թվականի օգոստոսին 22-ամյա ամերիկացի Ջորդան Սփիթը խլել է Մաքիլրոյից համաշխարհային վարկանիշի առաջատարությունը, սակայն երկու շաբաթ անց հյուսիսիռլանդացին կրկին դարձել է առաջինը։

2018 թվականին կիսել է երկրորդ տեղը Բաց առաջնությունում։ 2022 թվականին դարձել է երկրորդը Մասթերսում և երրորդը Բաց առաջնությունում։ 2023 և 2024 թվականներին զբաղեցրել է երկրորդ տեղը ԱՄՆ Բաց առաջնությունում։ 2025 թվականին հաղթել է «Մասթերսը», իր կարիերայի հինգերորդ «մեյջորը» (իր 4-րդ հաղթանակից 11 տարի անց)։ Ընդհանուր առմամբ, կարիերայի ընթացքում 19 անգամ մեյջորն ավարտել է առաջատարների հնգյակում։

Եվրոպայի հավաքականի կազմում 2010, 2012, 2014, 2018, 2023 և 2025 թվականների Ռայդերի գավաթի հաղթող է:

Ռորին իրեն անվանում է և բրիտանացի, և իռլանդացի, և հյուսիսիռլանդացի։ Ունի բրիտանական քաղաքացիություն։ 2012 թվականին հայտարարել է, որ հակված է 2016 թվականի Օլիմպիական խաղերում հանդես գալ Մեծ Բրիտանիայի կազմում, սակայն հետո նրա դիրքորոշումը փոխվել է, և արդեն 2014 թվականի ամռանը Ռորին ասել է, որ ամենայն հավանականությամբ կխաղա իռլանդական դրոշի ներքո, եթե կարողանա անցնել որակավորումը։ Մակ Իլրոյը, որը սիրողական մակարդակում խաղացել է Իռլանդիայի համար, հայտարարել է, որ շատ է մտածել ընտրության շուրջ՝ դիտարկելով նույնիսկ չմասնակցելու տարբերակը, որպեսզի ոչ մեկին «չնեղացնի»: Արդյունքում Մաքիլրոյը չի մասնակցել 2016 թվականի Օլիմպիական խաղերին։ 2019 թվականի մայիսին նա հայտարարել է, որ 2020 թվականի Օլիմպիական խաղերում հանդես կգա իռլանդական դրոշի ներքո։ Տոկիոյի խաղերում Մաքիլրոյը ցույց է տվել 269 հարվածի արդյունք (պարից 15-ով պակաս) և 6 այլ գոլֆիստների հետ կիսեց երրորդ տեղը։ Բրոնզե մեդալակիր որոշելու համար փլեյ-օֆֆում Մաքիլրոյը դուրս է մնացել երրորդ լրացուցիչ փոսից հետո։ Բրոնզը բաժին է հասել Չինական Թայբեյից քիչ հայտնի գոլֆիստ Բան Չժենցզունին։

2011-ից 2014 թվականներին հանդիպել է դանիացի թենիսիստուհի Կարոլինա Վոզնյացկի հետ։ 2013 թվականի վերջում նույնիսկ Կարոլինային ամուսնության առաջարկ է արել, որին նա համաձայնություն է տվել։ Սակայն 2014 թվականի մայիսին զույգը բաժանվել է։

«Մանչեսթեր Յունայթեդ» ֆուտբոլային ակումբի և «Օլսթեր» ռեգբիի ակումբի երկրպագու է։ Հանդիսանում է ՅՈՒՆԻՍԵՖ-ի իռլանդական ազգային կոմիտեի դեսպան։ 2013 թվականի մայիսին SportsPro և Eurosport պորտալները Ռորիին դասեցին աշխարհի ամենագրավիչ մարքեթինգային մարզիկների վարկանիշի երրորդ տեղում՝ զիջելով միայն ֆուտբոլի աստղեր Լիոնել Մեսսիին և Նեյմարին: Ընդ որում, Մակ Իլրոյը վարկանիշում շրջանցել է այնպիսի հայտնի մարզիկների, ինչպիսիք են Ուսեյն Բոլտը, Նովակ Ջոկովիչը, Լյուիս Հեմիլթոնը, Կրիշտիանու Ռոնալդուն։

2017 թվականի ապրիլին ամուսնացել է իր ընկերուհու՝ Էրիկա Սթոլի հետ: 2020 թվականի օգոստոսի 31-ին զույգն ունեցել է դուստր՝ Փոփի Քենեդի Մաքիլրոյը:

## Ծանոթագրություններ

## Արտաքին հղումներ
* Официальный сайт Макилроя 
* Макилрой на сайте мирового рейтинга гольфа 
* Макилрой на сайте PGA Tour 

Կատեգորիա:21-րդ դարի բրիտանացիներ
Կատեգորիա:Բրիտանացի մարզիկներ
Կատեգորիա:Բրիտանացիներ
Կատեգորիա:Գոլֆիստներ ըստ ազգության
Կատեգորիա:Հոլիվուդ
Կատեգորիա:Միացյալ Թագավորություն